Home / Technology

Cara Delete Akaun Instagram (Tutup, Padam & Deactivate)

“Nak detox daripada akaun Instagram (IG), tapi macam mana ya? Boleh ke nak disable akaun untuk sementara waktu je, atau akaun akan hilang permanently? Kalau aku disable akaun sekejap, followers akan hilang ke tak? Atau, kalau aku disable akaun aku berapa lama akaun itu boleh bertahan? Paling penting, macam mana cara delete akaun Instagram yang mudah?
Langkau artikel ini untuk baca cara padam akaun Facebook.
Kenapa mahu tutup akaun Instagram?
Adakah mahu tutup akaun Instagram sebab si dia, iaitu lelaki merajuk, atau mungkin juga tentang si dia, iaitu perempuan yang merajuk?
Apa-apapun alasan anda, tak perlu lah pening-pening fikir masalah nak detox daripada akaun IG. Entri kali ini bertujuan untuk menjawab semua persoalan yang bermain difikiran anda dan dengan feature disable akaun sementara yang ditawarkan oleh pihak IG ini boleh lah anda berehat sebentar dari alam maya.
Kehidupan selepas padam akaun Instagram
Gunakan masa dan peluang keemasan ini untuk ME time, bonding time dan quality time bersama keluarga, anak-anak dan orang tersayang.
Atau mungkin juga anda ingin memulakan sesuatu perniagaan atau projek baru tapi akaun Instagram anda belum lengkap untuk dipamerkan.
Oleh itu, melalui feature disable akaun sementara ini, boleh lah membantu anda membuat persiapan yang sepatutnya terlebih dahulu.
Jika anda seorang pelajar sekolah yang ketagih dengan IG, semoga ia akan memberi sinar lebih baik untuk pelajaran dan persekolahan. Tengok dan nilaikan markah peperiksaan di SAPS Ibu Bapa online.
Jika teruk, maka lebih baik jauh diri sementara dari IG.
Baca Ini Sebelum Buat Apa-apa

Apabila anda disable akaun IG anda: profil, komen, gambar dan likes akan disembunyikan sehinggalah anda re-activate akaun anda semula;
Jika anda ingin disable akaun anda buat pertama kali, IG akan membiarkan akaun anda bertahan sehingga lah anda re-activate semula akaun anda TETAPI jika anda kerap disable akaun anda, pihak IG akan beri masa dalam 30-90 hari untuk anda re-activatesemula akaun anda. Kalau tidak, ucapkan lah selamat tinggal buat akaun tersebut;
Jangan bimbang, anda tidak akan kehilangan followers kalau anda disable akaun IG anda untuk sementara waktu, malahan mereka tak tahu pun;
Disable akaun sementara tidak akan menjejaskan username atau akaun IG anda sama sekali;
Apabila anda dah readyuntuk re-activate semula IG anda, login seperti biasa dan akaun anda akan diaktifkan semula;
TETAPI, kalau anda Deactivate/ Delete akaun IG anda, anda TAK BOLEH mendapatkan akaun yang sama semula, dan anda juga tidak dibenarkan untuk menggunakan username atau akaun yang sama.

Cara Delete Akaun Instagram Sementara (Temporary)

Log-in ke akaun Instagram anda menggunakan browser di instagram.com, aplikasi IG di dalam telefon pintar anda tidak boleh digunapakai untuk tujuan ini;
Klik pada “Edit Profile”;

Kemudian, klik Temporarily Disable My Account dan kemudiannya anda perlu menjawab soalan mengapa anda ingin disable akaun IG anda;
Pilih jawapan melalui drop-down menu yang disediakan dan akhir sekali tekan butang Temporarily Disable My Account dan puffff anda kini bebas daripada akaun IG anda;

Nanti bila dah ready, login seperti biasa.

Cara Padam Akaun Instagram Secara Kekal (Permanent)
Manakala, jika anda ingin deactivate/ delete terus akaun IG anda berikut adalah cara-caranya:

Gunakan browser anda dan layari portal Delete Your Account Page, masukkan username dan password anda;
Kemudian anda dikehendaki menjawab soalan mengapa anda ingin delete akaun anda dengan memilih pilhan jawapan yang disediakan di drop-down menu seperti di bawah;

Pihak IG akan cuba memberi solusi kepada reasonyang anda utarakan, akan tetapi jika anda telah membuat keputusan anda teruskan proses ini dengan menekan butang Permanently delete my account;

Akhir kata
Semoga entri tentang cara delete akakun Instagram ini dapat menjawab segala persoalan yang bermain difikiran anda tentang isu ini dan semoga ianya dapat menjadi salah satu solusi kepada permasalahan yang anda alami.
Selesai tentang detox media sosial, apa kata tambah ilmu tentang kewangan pula? Jemput baca tentang cara keluarkan duit ASB pula.
Semoga bermanfaat.


Home / e-Government

SSO PDRM Online: Cara Check Saman Polis Trafik di Portal & MYEG

Pernah tak berlaku, anda terkena speed trap, dimana ada anggota polis di bawah jambatan yang sedang elok menembak kereta anda? Jika pernah, tentu rasa menggelabah sebab kena sediakan duit untuk bayar saman PDRM online. Dan-dan itu juga, rasa tak sabar mahu berhenti tepi jalan untuk check saman polis trafik di SSO PDRM online.
Jika kenyataan di atas memang sama dengan apa yang berlaku pada anda sekarang, izinkan kami berkongsi cara check saman polis trafik di portal SSO PDRM online.
Langkau artikel ini untuk baca tentang cara renew roadtax motor secara online.
Cara check saman polis trafik (SSO PDRM online)

Cara check saman polis trafik (Portal SSO PDRM online)
Sistem Semakan Online (kependekannya ialah SSO) bertujuan untuk memudahkan semakan status perkhidmatan polis secara atas talian.
Pertama sekali, anda perlu mendaftar sebagai pengguna dan log masuk ke dalam sistem dengan mengunakan ID Pengguna dan Kata Laluan yang telah didaftarkan.
Sila ikut langkah berikut:

Klik pautan SSO online di sini: https://sso.rmp.gov.my
Klik pada gambar Daftar Baru Pengguna
Pendaftaran ini hanya sah untuk warganegara Malaysia sahaja
Masukkan no kad pengenalan sebagai ID pengguna
Masukkan kata laluan dan taip sekali lagi untuk buat pengesahan
Masukkan email dan taip sekali lagi untuk buat pengesahan
Sebagai keselamatan, masukkan tempat lahir dan nama ibu
Seterusnya, masukkan maklumat pengguna
Masukkan nama
Masukkan jantina
Masukka nombor kad pengenalan
Masukkan tarikh lahir
Masukkan alamat, poskod dan bandar
Masukkan nombor telefon
Masukkan kod pengesahan
Klik Serah
Selesaikan proses pendaftaran
Jika sudah, klik Login di bahagian atas, sebelah kanan (rujuk gambar di bawah)
Masukkan ID pengguna
Masukkan Kata Laluan
Setelah berjaya login, klik pada ikon Status Saman

Untuk makluman, anda boleh semak menggunakan nombor MyKad dan juga nombor kenderaan.

Cara check saman polis trafik (Kaunter)
Anda boleh buat semakan melalui Kaunter Trafik COPS (Computer On-Line Payment System):

Di Semua Ibu Pejabat Polis Daerah.
Kaunter JPJ terpilih

Untuk makluman, ada juga kaunter Trafik COPS di kompleks beli-belah terpilih. Lebih memudahkan juga.

Cara check saman polis MYEG
Untuk check saman melalui MYEG, sila baca cara daftar MYEG terlebih dahulu.
Ini lebih mudah, kerana kita boleh buat semakan untuk saman JPJ dan saman polis sekaligus. Semuanya ada dalam satu tempat.

Pergi ke laman web MYEG di https://myeg.com.my
Sila daftar terlebih dahulu
Jika sudah mendaftar, hanya perlu login menggunakan username & password
Jika terlupa password, klik terlupa kata laluan
Pergi ke menu e-Services dan pilih JPJ. Anda juga boleh semak saman PDRM dan AES.
Masukkan nombor kad pengenalan dan pilih kategori
Selepas itu, klik Submit dan akan keluar paparan samada anda ada saman atau tidak

Cara semak saman polis trafik melalui RILEK
Selain MYEG, anda juga boleh check saman online menggunakan RILEK.

Pergi ke laman web RILEK di https://rilek.com.my
Sila daftar terlebih dahulu
Jika sudah mendaftar, hanya perlu login menggunakan username & password
Jika terlupa password, klik terlupa kata laluan
Pergi ke menu “Search By” dan pilih untuk semakan saman polis
Masukkan butiran yang diminta dan klik Semak
Untuk makluman, anda juga boleh buat semakan saman JPJ melalui RILEK

Cara semak saman polis trafik guna SMS
Jika sukar untuk guna Internet, boleh sahaja semakan saman guna SMS. Lebih pantas dan laju, cuma ada sedikit kos.
Semakan saman polis trafik SMS (guna nombor IC)

Taipkan POLIS SAMAN <jarak> No Kad Pengenalan
Hantarkan ke 15888

Contoh (bukan yang sebenar): POLIS SAMAN 920101142533
Semakan saman polis trafik (guna nombor kenderaan)

Taipkan POLIS SAMAN <jarak> No plat kenderaan
Hantarkan ke 15888

Contoh (bukan yang sebenar): POLIS SAMAN WWW8888
Kenderaan itu termasuklah kereta, motor, lori dan lain-lain. Bermakna semua kenderaan yang berdaftar dengan JPJ.

Cara bayar saman polis trafik (PDRM)
Bagi yang ingin membayar saman melalui PDRM, ada 3 cara:
Bayar saman polis secara online

Melalui portal

https://www.rilek.com.my
https://www.myeg.com.my

Gunakan mod bayaran Kad Debit/Kad Kredit

Caj sebanyak RM 2.00 dikenakan terhadap semua bayaran saman bagi setiap transaksi oleh pihak pembekal perkhidmatan.

Bayar saman polis trafik melalui kaunter
Jika memilih untuk bayar melaui kaunter, cara bayaran ada Tunai, Kad Debit & Kad Kredit.

Melalui Kaunter Trafik COPS (Computer Online Payment System)

Kaunter ini ada di semua Ibu Pejabat Polis Kontinjen dan Daerah

Melalui Kaunter JPJ Terpilih:

JPJ Johor Bahru
JPJ Kuantan
JPJ Seberang Prai Tengah
JPJ Ipoh
JPJ Wangsa Maju, Kuala Lumpur
JPJ Padang Jawa, Selangor
JPJ Kuala Terengganu, Terengganu

 Melalui Kaunter Trafik COPS di Pusat Beli-Belah:

Terminal One Seremban
Perangin Mall Pulau Pinang
Queensbay Mall Pulau Pinang
Jaya Jusco Ipoh
The Curve Petaling Jaya
IOI Mall Puchong

Bayar saman polis trafik melalui mesin ATM Maybank
Dengan 5 langkah mudah:

Langkah 1: Pilih “Paybills” pada menu utama
Langkah 2: Pilih “Pembayaran Saman PDRM”.
Langkah 3: Masukkan Nombor Kad Pengenalan.
Langkah 4: Pilih akau untuk bayaran
Langkah 5: Pilih saman yang perlu dibayar.

Semua bayaran saman tidak dikenakan caj perkhidmatan. Pra-Pendaftaran juga tidak diperlukan.

Akhir kata
Harus diingat, polis hanya menjalankan kerja mereka dalam menegakkan undang-undang.
Kalau kita salah, jangan marah-marah. Bayar sahaja saman dan lain kali, memandulah dengan lebih berhati-hati.
Jemput baca tentang portal JPJ online dan cara bayar saman JPJ pula.
Semoga bermanfaat.


Home / e-Government

SAPS Menggunakan IC (Login & Tengok Keputusan Peperiksaan)

Ramai yang kecewa bila nak masuk sistem SAPS Ibu Bapa online, tetapi sistem pula ‘down‘. Sedang kita mahu tengok result peperiksaan anak kita, masa itulah tidak boleh login pula.
Berapa ramai ibu yang sedang membaca artikel ini tahu tentang SAPSNKRA online? Izinkan kami berkongsi.
Apa itu SAPS Ibu Bapa?
SAPS ialah Sistem Analisis Peperiksaan Sekolah (SAPS NKRA) untuk memantau prestasi akademik para pelajar. Malahan, kedudukan anak-anak mereka di dalam kelas juga boleh diketahui.
Sistem berpusat ini diperkenalkan oleh Kementerian Pendidikan Malaysia bagi memudahkan ibu bapa mengikuti perkembangan ujian dan peperiksaan para pelajar.
Namun begitu, SAPS ini tidak menyokong peperiksaan utama seperti UPSR, PT3, SPM dan STPM. Sistem ini hanya dibangunkan untuk pemantauan ujian bulanan dan peperiksaan tahunan serta ujian percubaan yang diuruskan oleh pihak sekolah.
Ibu bapa yang sibuk bekerja kadangkala terlepas pandang tentang pendidikan anak-anak mereka.
Oleh itu, manfaat sistem ini ialah ibu bapa boleh mengetahui kemajuan akademik anak-anak mereka tanpa perlu bertemu dengan guru di sekolah. Bagi ibu bapa yang sibuk bekerja dan sukar mendapat cuti, perkhidmatan ini diharapkan dapat memberi manfaat kepada mereka.
Sejak tahun 2018, tiada lagi peperiksaan untuk darjah 1, darjah 2 dan darjah 3. Maka, sistem SAPS adalah berkecuali untuk mereka.

Tujuan SAPS Ibu Bapa
Tujuan utama sistem ini diperkenalkan adalah untuk mengurangkan masalah pengendalian data.
Ia juga merupakan alternatif penting untuk mengumpul, menyimpan dan menganalisis data peperiksaan dalaman di setiap sekolah di seluruh Malaysia.
SAPS merupakan portal online yang boleh dicapai oleh semua pihak yang berkaitan bidang pendidikan iaitu Kementerian Pendidikan Malaysia, Jabatan Pendidikan Negeri, Pejabat Pendidikan Daerah dan sekolah.
Apa maksud SAPS Ibu Bapa?
Sistem ini bukan sahaja dibina untuk para guru tetapi juga ibu bapa. Segala maklumat akademik anak-anak mereka boleh dicapai apabila akses ke portal tersebut.
Jelasnya, SAPS memberi kebaikan kepada ibu bapa. Ini sebab, secara tidak langsung mereka juga telah terlibat dengan perkembangan pelajaran anak-anak di sekolah.

Manfaat dan kebaikan SAPS
Ibu bapa boleh berkomunikasi secara tiga hala dengan pihak sekolah terutamanya guru kelas. Mereka tidak perlu menunggu sehingga hari terbuka diadakan.
SAPS juga boleh dijadikan penanda aras analisis TOV (Take Of Value), ETR (Expected Target Result) dan AR (Actual Result). Dengan analisis sistematik seperti ini, para guru dapat memperbaiki mutu pengajaran dan pembelajaran.
Bagi ibu bapa pula, mereka boleh memantau aktiviti akademik anak-anak mereka. Selain itu, mereka boleh merancang dan menjalankan usaha yang sewajarnya untuk meningkatkan prestasi akademik anak-anak.
Bagi para pelajar pula, mereka boleh menyemak dan melakukan usaha berterusan untuk masa depan. Keputusan peperiksaan yang rendah sewajarnya dijadikan kayu pengukur untuk lebih berusaha lagi.
Malahan, disiplin anak-anak juga boleh dikawal misalnya melalui jumlah kehadiran dan sebagainya.
Jika anda seorang guru, sila login SAPS guru dan bukannya murid.

Apa yang dipaparkan?
SAPS Ibu Bapa akan menunjukkan slip keputusan, markah peperiksaan dan kedudukan pelajar di dalam kelas. Ini merangkumi ujian bulanan, peperiksaan tahunan dan percubaan sahaja.
Malahan, ibu bapa juga boleh menyemak bilangan mata pelajaran yang telah didaftar, jumlah kehadiran di sekolah, peratus gred purata dan pencapaian gred keseluruhan subjek yang diambil.

Makluman penting
Terkini, sistem ini telah dibuka semula selepas ditutup buat sementara pada susulan dakwaan pencerobohan sistem pada Jun 2018.

Login SAPS menggunakan IC: Apa linknya?
Tangkap layar (screenshot) untuk SAPS login
Berikut ialah link untuk login ke sistem SAPS:
https://sapsnkra.moe.gov.my/ibubapa2/
Anda akan dipaparkan dengan gambar seperti di bawah:

Cara buat semakan SAPS menggunakan IC murid

Layari portal SAPS Ibu Bapa di https://sapsnkra.moe.gov.my/ibubapa2/
Masukkan nombor MyKad pelajar (bukan MyKad ibu bapa)
Klik ruangan ‘Cari’
Masukkan maklumat sekolah pelajar (negeri dan nama sekolah)
Klik butang ‘Semak’
Maklumat keputusan pelajar akan dipaparkan

SAPS Ibu Bapa kedudukan kelas
Bagi menilai prestasi anak-anak, ibu bapa boleh lihat kedudukan anak dalam kelas melalui laporan yang diberi.
Sistem akan menunjukkan kedudukan anak dalam kelas dan dalam keseluruhan darjah (jika sekolah rendah).
Sistem juga akan menunjukkan kedudukan anak dalam kelas dan dalam keseluruhan tingkatan (jika sekolah menengah).
Ini bermakna, akan ada situasi di mana kedudukan anak dalam kelas agak tinggi. Namun, bila dibandingkan dengan keputusan seluruh darjah ata tingkatan, tidak baik.

Gred pemarkahan SAPS
1. Bagi sekolah rendah
 80-100 Gred A (Cemerlang)
 65-79 Gred B (Baik)
 50-64 Gred C (Memuaskan)
 40-49 Gred D (Mencapai Tahap Minimum)
 0-39 Gred E (Belum Mencapai Tahap Minimum)
 TH (Tidak Hadir)
2. Bagi sekolah menengah
 85-100 Gred A (Cemerlang)
 70-84 Gred B (Kepujian)
 60-69 Gred C (Baik)
 50-59 Gred D (Memuaskan)
 40-49 Gred E (Mencapai Tahap Minimum)
 0-39 Gred F (Belum Mencapai Tahap Minimum)
 TH (Tidak Hadir)
3. Bagi menengah atas
 90-100 Gred A+ (Cemerlang Tertinggi)
 80-89 Gred A (Cemerlang Tinggi)
 70-79 Gred A- (Cemerlang)
 65-69 Gred B+ (Kepujian Tertinggi)
 60-64 Gred B (Kepujian Tinggi)
 55-59 Gred C+ (Kepujian Atas)
 50-54 Gred C (Kepujian)
 45-49 Gred D (Lulus Atas)
 40-44 Gred E (Lulus)
 0-39 Gred G (Gagal)
 TH (Tidak Hadir)
Singkatan perkataan dalam portal SAPS
1. SUP- Setiausaha Peperiksaan
2. GMP- Guru Mata Pelajaran
3. GK- Guru Kelas
4. KP- Kad Pengenalan
5. APDM- Aplikasi Pangkalan Data Murid
6. JPN- Jabatan Pelajaran Negeri
7. SAPS- Sistem Analisis Peperiksaan Sekolah

Soalan lazim tentang SAPS
Cara login SAPS menggunakan IC sudah dikongsikan di atas.
Berikut pula adalah antara soalan-soalan lazim (juga dipanggil FAQs) tentang sistem SAPS Ibu Bapa
Macam mana cara nak betulkan kesalahan ejaaan nama anak dalam sistem SAPS Ibu Bapa?

Ibu bapa perlu memaklumkan kepada guru kelas anak mereka.
Guru kelas akan membuat semakan dan kemas kini nama pelajar tersebut dalam APDM.
Guru kelas akan maklumkan kepada SUP sekolah untuk ‘import’ semula nama pelajar yang telah dibetulkan ke dalam SAPS.

Kenapa MyKad pelajar tidak boleh diakses dalam sistem?

Ibu bapa perlu menghubungi guru kelas untuk memberitahu masalah tersebut.
Guru kelas akan menyemak nombor kad pengenalan dengan dokumen sokongan iaitu salinan kad pengenalan dan sijil lahir.
Jika terbukti ada kesalahan, guru kelas akan kemas kini maklumat berkenaan pada APDM dan melaporkan masalah tersebut kepada SUP sekolah.
SUP akan kemas kini nombor kad pengenalan pelajar tersebut dalam sistem.

Kenapa sukar untuk membuat capaian di portal SAPS Ibu Bapa?
Kadang-kadang, login SAPS menggunakan IC tidak berjaya. Kenapa ini berlaku?
Ini kerana, apabila kadar pengguna lain mengakses masuk ke dalam sistem sangat tinggi, kemungkinan capaian sukar dibuat.
Ada 2 cara yang boleh dicuba bagi mengatasi masalah ini, iaitu:

Pastikan anda telah memadam cache (clear browsing cache) di pelayar Internet.
Jika paparan menunjukkan ‘Your Connection Is Not Private’, anda perlu membuat langkah berikut:

Klik butang ‘Advanced’
Seterusnya, klik butang ‘Proceed’
Paparan SAPS akan keluar jika berjaya

Kenapa sistem SAPS tak boleh akses, selalu down?
Selalunya, jika SAPS tidak boleh diakses, ia bermakna trafik tinggi. Ramai sangat ibu-bapa masuk dalam sistem SAPS dalam satu-satu masa. Bayangkan jalan raya yang kecil, tetapi ada berjuta-juta kenderaan untuk lalu.
Kapasiti server di Kementerian Pendidikan Malaysia (KPM) juga, tidak boleh menampung sebegitu banyak jumlah pengunjung. Komputer perlu dinaiktaraf dan selalunya ia akan menelan kos yang tinggi.

Bila masa sesuai untuk login SAPS?
Kami cadangkan, masuk pada waktu malam. Lebih baik selepas jam 12 malam. Tidak ramai orang dan besar kemungkinan lebih laju.

Macam mana nak simpan link SAPS Ibu Bapa?
Ini link yang anda perlu tahu, supaya tidak tercari-cari lagi: https://sapsnkra.moe.gov.my
Jika anda menggunakan telefon bimbit copy link tersebut, dan simpan dalam Notes. Telefon dengan sistem operasi Android atau iOS sekalipun, semua ada aplikasi Notes. Simpan di sana untuk rujukan masa akan datang. Letakkan tajuk Notes tersebut, SAPS login.
Selain dari copy link ke dalam aplikasi Notes, ada satu lagi cara lain.
Jika anda guna Google Chrome, bookmark link tadi, dengan tekan ikon bintang. Jika ingin buka semula link itu, taip sahaja pada browser Google Chrome, dan akan keluar link tadi.
Paling mudah, jika anda guna komputer, anda bookmark sahaja artikel ini. Lebih mudak untuk buat rujukan. Tekan Control-D pada keyboard.

Akhir kata
Sebenarnya ramai ibu bapa langsung tidak tahu aktiviti anak-anak mereka di sekolah.
Apabila menghadiri hari terbuka untuk mengambil buku laporan peperiksaan, baharulah mereka tahu tentang tingkah laku, pelajaran dan aktiviti anak-anak mereka.
Justeru, tugas menguruskan para pelajar tidak boleh dibebankan sepenuhnya di bahu guru.
Dengan adanya sistem SAPS Ibu Bapa online ini yang boleh terus login SAPS menggunakan IC, mereka dapat memantau aktiviti anak-anak mereka.
Hendak menipu markah peperiksaan pun sudah tidak semudah dulu.
Oleh itu, dalam keburukan teknologi, ada juga faedahnya jika digunakan dengan cara yang bijak.
Walaupun kerajaan telah meringankan sedikit tugas guru melalui sistem ini, namun mereka tetap perlu bekerja keras. Usaha yang berterusan perlu untuk meningkatkan prestasi kerja mereka melalui pencapaian para pelajar.
Bagi ibu bapa pula, menyemak dan mencetak keputusan peperiksaan anak sahaja tidak cukup. Mereka perlu memberi sokongan moral dan contoh yang baik buat anak-anak. Sentiasa beri galakan dan prihatin dengan masalah akademik anak-anak.
Jika ada kesilapan atau penyimpangan fakta dan informasi yang tidak benar, diharapkan dapat memberi teguran. Kami mengalu-alukan juga penambahan informasi baharu untuk rujukan semua.
Jika keputusan anak tidak cemerlang, janganlah marahkan anak. Ingat, pelajar cemerlang itu tidak semestinya mendapat gred A. Dalam dunia pekerjaa, ada kalanya pelajar gred C itu lebih menyerlah.
Semoga bermanfaat.


Home / e-Government

myTNB Online: Cara Daftar & Login TNB Guna Portal Tenaga Nasional

Bayangkan anda hidup bergelap tanpa tenaga elektrik. Bukan sahaja pergerakan kita terbatas tetapi kehidupan harian juga terjejas. Kini, tenaga elektrik bukan sahaja digunakan untuk lampu tetapi juga alat penghawa dingin, kipas, peralatan memasak dan sebagainya. Namun, penggunaan tenaga ini bukanlah secara percuma tidak kiralah di kawasan kediaman, premis perniagaan, pendidikan dan sebagainya. Untuk menikmati kemudahan ini, kita perlu membayar jumlahnya berdasarkan tarif penggunaan. Ada cara yang mudah, iaitu menggunakan portal myTNB online. Nasib baik juga ada mobile app myTNB yang memudahkan urusan.
Sebelum itu, sebelum kami perlu lebih jauh, izinkan kami menerangkan bahawa Tenaga Nasional Berhad Berhad (TNB) merupakan syarikat pembekal tenaga elektrik yang utama dan terbesar. Malahan, ia satu-satunya pembekal yang membekalkan tenaga elektrik kepada pengguna.
Bukan itu sahaja, TNB berfungsi sebagai teras untuk menjana, menghantar dan membahagikan tenaga elektrik ke seluruh negara.
Jadi, sebagai pengguna yang menggunakan satu-satunya penyedia elektrik; kita semua berhak mendapat kemudahan untuk melihat penggunaan seharian dan seterusnya membayar bil setiap bulan.
Cara Daftar, Semak dan Bayar Bil myTNB Online
Penggunaan bil elektrik
Bagaimana kita hendak tahu jumlah penggunaan bil yang perlu dibayar? Bil elektrik akan diterima secara bulanan. Pegawai bertugas akan membuat bacaan meter elektrik di premis-premis tertentu. Hanya selepas itu, kita akan diberikan bil.
Sebelum tahun 2016, kita diberikan salinan bil sebagai rujukan dan penyata bayaran.

Bagaimana jika bil itu hilang?
Bagaimana hendak uruskan lebih dari satu bil jika kita memiliki lebih banyak rumah dan sebagainya?
Bagaimana pula kita hendak menyemak kesilapan yang terdapat dalam bil tersebut?
Bagaimana kalu perlukan salinan untuk mendaftar anak sekolah?
Kini tidak perlu bimbang lagi. Dengan adanya portal Self Service myTNB Online dan myTNB Apps, segalanya dipermudahkan.

Izinkan kami berkongsi.
MAKLUMAN: KAMI BUKAN DARI PIHAK TNB. KAMI HANYA MEMBUAT SEDIKIT KAJIAN DAN MENYENARAIKAN FAKTA-FAKTA TENTANG myTNB UNTUK MEMBERI MAKLUMAT DAN PENGETAHUAN KEPADA SEMUA.
Cara Guna Portal myTNB Online
Pada 21 Julai 2016, TNB telah memperkenalkan portal perkhidmatan atas talian. Portal tersebut dikenali sebagai myTNB Self Service Portal
Cara akses myTNB
Bagi kemudahan myTNB Self Service Portal, anda boleh melayari www.mytnb.com.my. Anda juga boleh memuat turun aplikasi myTNB Apps di telefon bimbit melalui Google Play atau App Store. Pautannya ada seperti di atas.
Bagaimana untuk mendaftar myTNB online?
Sebelum menggunakan perkhidmatan ini, terlebih dahulu anda perlu mendaftar sebagai pengguna myTNB di pautan yang diberikan di atas.
Kemudian, anda boleh mendaftar di akaun-akaun TNB yang disediakan. Setelah berjaya mendaftar, anda boleh menguruskan bil anda melalui portal ini.
Apa kemudahan yang disediakan dalam portal myTNB online?
Anda boleh menyemak maklumat-maklumat berikut pada setiap akaun TNB yang didaftarkan, iaitu:

Bil elektrik semasa
Kadar atau trend penggunaan tenaga elektrik untuk 6 bulan sebelumnya
Sejarah bacaan meter (Meter Reading History) dan maklumat bayaran sebelumnya (Billing & Payment History)
Menggunakan lebih 1 akaun TNB
Memberi maklum balas kepada pihak TNB
Soal jawab
Menyimpan maklumat kad kredit untuk bayaran pantas
Senarai kontraktor elektrik berdaftar
Semak status bekalan elektrik
Maklumat akaun seperti jumlah deposit dan status akaun TNB

Pembayaran bil elektrik semasa
Permohonan online bagi kemudahan berikut:

Permohonan bekalan elektrik
Menukar nama pengguna (pemilik baharu atau penyewa)
Permohonan untuk membaca sendiri meter di premis pengguna
Penutupan akaun

Akses pautan-pautan lain berkaitan industri tenaga elektrik
Kemudahan lain yang akan diperkenalkan dari semasa ke semasa
Di bahagian mana untuk mencari bil nombor akaun?
Akaun 12 digit boleh didapati di bahagian kiri atas bil bulanan. Selain itu, anda juga boleh klik ‘More’ di bahagian ‘My Account’ di bawah ‘Electricity Supply Account List.’
Bagaimana cara untuk semak bil?
Anda boleh log masuk di portal myTNB dan klik pada bahagian INFORMATION > Bill & Payments.

Jika hendak tambah akaun
Jika anda mempunyai lebih dari satu premis kediaman atau perniagaan dan bercadang untuk menambah akaun, anda boleh:

Log masuk portal TNB
Pergi ke pautan ‘Manage Account’
Pilih ‘Owned / Other Account’
Tambah ‘Add Account’
Isikan maklumat yang diperlukan
Selepas berjaya, paparan akan keluar di bahagian dashboard portal

Jika gagal cari alamat premis (data nound found) bagi penambahan bekalan elektrik
Pengguna boleh menggunakan cara ini:

Sila log masuk di myTNB
Pergi ke bahagian INFORMATION > Documents
Klik pada FAQ: Premise Searching

Cara menggunakan akaun Smart Meter?
Anda boleh menyemak Smart Meter di bahagian dashboard. Jika anda pengguna perkhidmatan ini, anda juga boleh menyemak penggunaan elektrik harian di bahagian ‘Month’ dan penggunaan bulanan di bahagian ‘Year.’

Cara Guna myTNB App
Untuk memudahkan pelanggan, Tenaga Nasional juga telah mengeluarkan mobile app yang boleh tersedia untuk Android di Google Play Store.
Tidak dilupakan, juga untuk iOS di Apple App Store.
Melalui penulisan artikel ini, diharapkan orang awam akan mendapat maklumat secukupnya untuk menggunakan kedua-dua kemudahan teknologi ini.

Cara daftar akaun myTNB Apps
Sebelum menggunakan perkhidmatan myTNB mobile apps, terlebih dahulu anda perlu mendaftar sebagai pengguna di myTNB portal.
Kemudian, anda boleh mendaftar di akaun-akaun TNB yang disediakan. Setelah berjaya mendaftar, anda boleh menguruskan bil anda melalui portal ini.
Cara semak bil elektrik di myTNB Apps
Sila ke bahagian ‘Current Bill’ di bahagian dashboard. Bil terkini akan keluar dalam bentuk PDF. Kemudian, pergi ke bahagian ‘Bill’ untuk lihat bil dan sejarah bayaran.
Cara bayar bil melalui myTNB Apps
Sila tekan butang ‘Pay’ di bahagian dashboard. Pengguna boleh membuat bayaran secara kad kredit atau Online Banking menerusi FPX (transaksi bank).
myTNB Self Service Portal vs myTNB Apps
Apa beza myTNB Apps dan myTNB Self Service Portal?
myTNB Apps adalah portal yang boleh diakses melalui telefon bimbit dan tablet. Manakala, myTNB Self Service Portal boleh dilayari melalui Internet di komputer atau komputer riba.
Kedua-dua aplikasi ini membolehkan pengguna menggunakan pelbagai perkhidmatan yang ditawarkan di mana-mana sahaja tanpa mengira masa.

Jika ada akaun di myTNB Self Service Portal atau myTNB online Apps, boleh gunakan salah satu?
Ya, boleh. Kedua-dua portal mempunyai ID pengguna dan kata laluan yang sama bagi setiap pengguna.
Jika akaun di myTNB Apps tiada dalam myTNB Self Service Portal
Secara automatik kedua-dua aplikasi ini akan didaftarkan serentak kerana setiap pengguna mempunyai ID dan kata laluan yang sama. Jika berlaku masalah dalam salah satu aplikasi, sila log keluar salah satu akaun yang telah dibuka. Kemudian, cuba log masuk sekali lagi.
Soalan lain-lain tentang myTNB online
Apa tujuan portal myTNB online?
Pembangunan portal myTNB ini dilakukan atas beberapa tujuan untuk memberi khidmat terbaik kepada pengguna, iaitu:

Semakan bil elektrik
Pembayaran bil elektrik
Permohonan bekalan elektrik
Penukaran nama pada bil elektrik secara online

Macam mana cara nak hubungi TNB?
Jika bekalan elektrik terputus, sila hubungi 15454. Manakala, bagi sebarang pertanyaan umum sila dail 1-300-88-5454.
Malahan, boleh juga menghantar e-mel di [email protected]atau menghantar mesej di laman Facebook iaitu https://www.facebook.com/TNBcareline.
Alternatif lain ialah memberi maklum balas di ruangan ‘Feedback’ yang disediakan dalam portal untuk sebarang permasalahan.

Adakah maklumat peribadi di myTNB online selamat?
Jangan risau, segala data dan maklumat peribadi anda selamat dalam portal ini. Pihak TNB menggunakan teknologi Internet bagi pengendali maklumat peribadi yang canggih dan terkini.

Apa yang perlu dibuat jika Mother’s Name tidak dapat digunakan untuk penambahan nombor akaun?
Anda boleh hubungi TNB Careline iaitu 1300-88-5454 untuk tindakan selanjutnya.
Macam mana jika bil semasa tidak dikemas kini dalam portal myTNB online?
Anda perlu menghubungi TNB Careline di 1300-88-5454 untuk semakan dan tindakan selanjutnya.
Bagaimana jika bayaran telah dibuat, tetapi tidak dikemas kini di myTNB online?
Dinasihatlkan hubungi pihak TNB Careline di 1300-88-5454 untuk tindakan selanjutnya.
Adakah perlu sentiasa update aplikasi myTNB online?
Jika hendak mendapatkan maklumat terkini, perkhidmatan terbaik, promosi dan sebagainya, pengguna digalakkan untuk membuat kemas kini.
Kenapa perlu buat pengesahan nombor telefon bimbit di myTNB online?
Untuk memastikan pengguna ialah pemegang akaun untuk tujuan transaksi.
Maksud RM0.00 dan simbol (–) pada bahagian ‘Due / My Earnings’
Jika anda telah membayar kesemua bil semasa dan tiada tunggakan serta bil akan datang belum disemak lagi.
Maksud jumlah negatif (-) di ruang ‘Due’
Jika anda membuat lebihan bayaran pada bil semasa anda.

Apa itu kilowatt-jam (kWh)?
kWh ialah jumlah tenaga elektrik yang telah digunakan.
Apa maksud bayaran semasa?
Kadar bayaran yang dikenakan mengikut tarikh terkini dalam sesuatu bulan yang telah ditetapkan.

Apa maksud penggunaan semasa?
Kadar penggunaan elektrik mengikut tarikh terkini dalam sesuatu bulan yang telah ditetapkan.
Jika hendak bayar bil orang lain, boleh ke?
Ya, boleh. Jika anda hendak membayar bil ahli keluarga yang lain masukkan sahaja nombor kad pengenalan pengguna tersebut.
Berapakah jumlah maksimum dalam 1 transaksi di myTNB online?
Dalam 1 transaksi hanya RM5,000 dibenarkan melalui kad kredit atau debit dan transaksi bank.

Jika ada masalah untuk bayar secara online, apa boleh dibuat?
Pengguna boleh guna alternatif ini:

JomPay
One Stop Center
Direct Debit
Mesin ATM
Mesin Deposit Tunai
Kaunter
Cek

Pengesahan status selepas bayaran dibuat
Boleh dilihat pada paparan ‘Bills’. Klik pada bahagian ‘Payment History’ untuk lihat dan cetak resit berbentuk PDF. Para pengguna juga akan menerima e-mel untuk pengesahan status bayaran.
Cara untuk mendapatkan maklumat terkini
Selain daripada keupayaan untuk menyemak portal myTNB, anda juga akan menerima notifikasi. Segala penambahbaikan, promosi, pengumuman dan sebagainya akan sentiasa dikemas kini untuk manfaat pengguna bersama.

MyTNB Self Service Portal
Boleh tonton video di bawah untuk mengetahui apakah features baru yang ada.

Akhir kata
Diharapkan artikel ini dapat memberi maklumat kepada para pembaca tentang cara menggunakan myTNB. Ini merupakan pencapaian dalam usaha transformasi TNB untuk memberi perkhidmatan terbaik kepada masyarakat dan negara. Ini sejajar dengan moto TNB iaitu “Pelanggan Sentiasa Diutamakan.”
Walau sejauh manapun kecanggihan teknologi, yang paling penting ialah gunakan tenaga elektrik secara berhemah. Janganlah suka membazir sewenang-wenangnya kerana pembaziran itu ialah amalan syaitan.
Jika ada kesalahan fakta dan informasi yang tidak benar, diharapkan dapat memberi teguran. Kami mengalu-alukan juga penambahan fakta baharu untuk rujukan semua.
Jika anda berminat dengan kewangan dan teknologi, boleh cuba baca tentang ASB online yang terbaru dari myASNB.  Portal dan apps yang ditambahbaik, sama seperti myTNB.
Semoga bermanfaat.


Home / e-Government

Semakan Senarai Hitam Imigresen & PTPTN Online (Ke Luar Negara)

Apabila dikatakan tentang semakan senarai hitam imigresen, ia sangat sinonim dengan peminjam PTPTN. Apa tidaknya, sudah bersiap-siap mahu boarding masuk gate untuk naik kapal terbang, untuk bercuti ke luar negara, tiba-tiba dihalang oleh pihak imigresen.
Kenapa tidak boleh ke luar negara?
Peminjam PTPTN tidak dibenarkan ke luar negara kerana dia tidak membayar hutang PTPTN sedia ada.
Memang wujud sekatan imigresen kepada orang ramai, khususnya lepasan institusi pengajian tinggi yang tidak membayar pembiayaan Perbadanan Tabung Pendidikan Tinggi Nasional (PTPTN).
Ini bermakna, sekiranya peminjam yang sudah menamatkan pengajian dan bekerja tetapi belum membayar pinjaman pendidikan itu mengikut jadual yang telah ditetapkan, mereka akan disenarai hitam oleh Jabatan Imigresen. Mereka tidak boleh ke luar negara.
Telah banyak berlaku kes di mana individu yang sudah berada di lapangan terbang hampa apabila ditahan dan tidak melepasi saringan Jabatan Imigresen. Sudah tentunya mengecewakan.
Oleh sebab itu, adalah penting untuk setiap individu yang ingin ke luar negara menyemak terlebih dahulu status masing-masing sama ada dalam senarai hitam imigresen atau pun tidak.

Cara buat semakan senarai hitam PTPTN
Cara paling mudah ialah dengan membuat semakan secara online.

Layari laman web https://sspi.imi.gov.my/sspi
Kemudian anda hanya perlu masukkan nombor kad pengenalan masing-masing dan ketik pada ikon semak.
Sekiranya jawapan yang keluar ialah ‘Tiada Halangan’, maksudnya anda bebas dan tidak disenaraihitamkan Jabatan Imigresen.
Tetapi jika jawapan yang keluar ialah ‘Sila rujuk kepada Jabatan Imigresen terdekat’, besar kemungkinan anda telah disenaraihitamkan.

Keputusan semakan senarai hitam imigresen: Tiada halangan
Dengan kemudahan semakan secara online, adalah dinasihatkan supaya setiap individu yang masih mempunyai hutang pinjaman PTPTN membuat semakan terlebih dahulu sebelum ke luar negara. Ini bagi mengelakkan daripada sebarang kerumitan.

Penghapusan senarai hitam imigresen PTPTN
Walau bagaimanapun, pada tahun 2018,  selepas memenangi pilihan raya umum, kerajaan Pakatan Harapan telah membuat ketetapan supaya senarai hitam imigresen PTPTN ini dihapuskan.
Ini sekali gus memberi peluang kepada lebih 400,000 peminjam yang sebelum ini disenarai hitam untuk merealisasikan impian mereka meneroka dan menjelajah negara luar.

Senarai hitam imigresen PTPTN semula
Setelah lebih setahun diberikan pengecualian, dikhabarkan terdapat cadangan dalam Konsultasi Rakyat supaya peminjam yang tidak membayar pinjaman disenarai hitam semula.
Ini kerana dana kerajaan semakin berkurang untuk memberi pinjaman tersebut kepada pelajar yang melanjutkan pengajian ke institusi pengajian tinggi.
Walau bagaimanapun, perkara itu masih dalam proses perbincangan dan belum dimuktamadkan.
Sekiranya benar, maka tiada lagi pengecualian dan peminjam perlu membayar kepada PTPTN bagi mengelakkan daripada disenarai hitam.

Akhir kata
Bagi mengelakkan kekecewaan, sebelum ke luar negara, pastikan buat semakan senarai hitam imigresen terlebih dahulu.
Langkah terbaik, sama ada untuk mengelak senarai hitam atau tidak ialah dengan membayar pinjaman anda. Hutang perlu dibayar, bayarlah seberapa mampu yang boleh dan tidak membebankan setiap bulan.
Ini untuk generasi akan datang juga, membantu membiayai pendidikan mereka pula.
Jalankan tanggungkawab masing-masing dengan membayar pinjaman PTPTN dan tidak perlu bimbang lagi soal senarai hitam imigresen.
Jemput baca untuk buat simpanan ASB online juga.
Anak Selangor yang dapat pinjaman boleh ubah Peduli Siswa tak perlu risau. Mesti boleh ke luar negara tanpa ada masalah.
Semoga bermanfaat.


Home / e-Government

PTPTN Online: Cara Login & Bayar PTPTN Guna Online Banking

Siapa di sini yang membuat pinjaman dengan Perbadanan Tabung Pendidikan Tinggi Nasional  atau lebih dikenali dengan nama PTPTN, sewaktu ingin melanjutkan pelajaran ke peringkat lebih tinggi seperti Diploma, Ijazah Sarjana Muda, Master dan lain-lain peringkat pengajian? Sila baca sampai habis untuk mengetahui cara bayar PTPTN online; yang bakal memudahkan pembayaran balik.
Mohon izin menyelit sedikit, jika anda suka melancong ke luar negara, jemput baca tentang semakan senarai hitam PTPTN oleh Jabatan Imigresen Malaysia.
Takut-takut tak boleh keluar dari Malaysia.
Pembayaran balik PTPTN
Sudah membuat pembayaran balik atau belum? Belum? Susah? Tidak mempunyai masa untuk pergi ke pejabat PTPTN? Kalau begitu, ikuti perkongsian artikel ini untuk mengetahui kaedah pembayaran yang boleh anda pilih.
Sebenarnya terdapat beberapa cara untuk anda melakukan pembayaran PTPTN anda. Cara yang paling mudah adalah melalui pembayaran secara online.
PTPTN online login
Sebelum buat pembayaran PTPTN, anda dinasihatkan supaya login terlebih dahulu untuk semak baki hutang PTPTN terlebih dahulu.
Kami menggangap anda sudah mendaftar dan mempunyai akaun.
Berikut ialah langkah untuk login PTPTN online:

Klik pautan ini: https://www.ptptn.gov.my/ionline/#/login
Masukkan No Kad Pengenalan
Masukkan Kata Laluan
Klik Log Masuk
Lihat penyata untuk melihat baki terkini

Cara bayar PTPTN online banking
Setelah menyemak baki hutang, barulah boleh membuat pembayaran.
Terdapat beberapa bank yang menyediakan perkhidmatan perbankan atas talian seperti Maybank, CIMB, RHB, Bank Rakyat dan Public Bank.
Cara Bayar PTPTN online guna CIMB
Jika anda ingin membuat pembayaran melalui CIMB, berikut adalah kaedah yang boleh anda ikuti:

Pertama sekali, layari laman web CIMB Bank Berhad, https://www.cimbclicks.com.my.
Pastikan anda sudah mendaftar untuk ‘cimbcliks’ yer tuan-tuan dan puan-puan sekalian, ini kerana anda perlu memasukkan Login ID dan Password anda.
Pilih ‘Pay Bills’, kemudian pada ruangan ‘To’, taipkan PTPTN, dan anda akan nampak 3 pilihan, iaitu PTPTN – Skim Simpanan Pendidikan Nasional (SSPN), PTPTN – Bayaran Balik Pinjaman Pendidikan dan PTPTN – Skim Simpanan Pendidikan Nasional (SSPN-i PLUS).
Pastikan anda memilih PTPTN – Bayaran balik pinjaman.
Kemudian akan keluar ruangan untuk anda isikan nombor kad pengenalan atau I/C dan juga nombor telefon anda
Nyatakan jumlah bayaran dan tarikh pembayaran yang anda ingin lakukan pada ruangan ‘Amount and When’
Anda boleh klik √ pada ruangan ‘save a favourite’ untuk tujuan pembayaran secara berkala
Klik ‘Make Payment’

Cara Bayar PTPTN online guna Maybank
Jika anda ingin membuat pembayaran melalui Maybank, ikuti kaedah pembayaran yang berikut:

Pertama sekali, layari laman web Maybank Berhad, https://www.maybank2u.com.my/.
Pastikan anda sudah mendaftar untuk ‘maybank2u’. Ini kerana juga perlu memasukkan Login ID dan Password anda.
Pilih ‘Pay’, kemudian pada ruangan ‘Pay From’, pilih ‘Savings Account-i’
Pada ruangan ‘Pay To’, pilih ‘Payee’. Pada ruangan di bawahnya, taipkan PTPTN, dan anda akan nampak 3 pilihan, iaitu PTPTN – Skim Simpanan Pendidikan Nasional (SSPN), PTPTN – Bayaran Balik Pinjaman Pendidikan dan PTPTN – Skim Simpanan Pendidikan Nasional (SSPN-i PLUS).
Pastikan anda memilih PTPTN -Bayaran balik pinjaman.
Apabila anda membuat pilihan pembayaran balik pinjaman, akan ‘pop-up’ satu skrin untuk anda isikan ‘Amount’, ‘Borrower I.C No’, ‘Telephone No’ dan ‘Effective Date’.
Nyatakan jumlah bayaran dan tarikh pembayaran yang anda ingin lakukan.
Klik ‘Pay’
Anda boleh menambah akaun pembayaran ini sebagai ‘My Favorites’ dengan klik pada ruangan ‘+ Add New Favorite’ untuk memudahkan pembayaran secara berkala.

Cara Bayar PTPTN online guna RHB
Manakala bagi pemegang akaun RHB Bank, berikut adalah cara pembayarannya:

Layari laman web RHB Bank https://logon.rhb.com.my.
Masukkan Login ID dan Password anda
Pilih ‘Billpay’
‘One Time Password’ (OTP) akan dihantar ke nombor telefon bimbit yang telah didaftarkan dengan pihak bank
Masukkan OTP yang telah diberikan. Klik ‘Submit’
Klik ‘Other Biller’. Pilih ‘Open Payment’
Klik ‘Billers’, pilih ‘Perbadanan Tabung Pendidikan Tinggi Nasional’, kemudian klik ‘Next’
Pilih akaun yang ingin dibuat bayaran
Masukkan maklumat ‘Payee’ (Nama peminjam), NRIC No’, ‘Handphone No’, dan ‘Amount’ dan klik ‘Preview’
Pastikan maklumat bayaran adalah betul
‘One Time Password’ (OTP) akan dihantar ke nombor telefon bimbit yang telah didaftarkan dengan pihak bank
Masukkan OTP tersebut dalam ruangan berkenaan. Seterusnya klik ‘Submit’
Cetak resit untuk simpanan dan bukti pembayaran

Cara Bayar PTPTN online guna Bank Rakyat
Jika anda pemegang akaun di Bank Rakyat, anda boleh ikuti panduan di bawah:

Layari laman web Bank Rakyat https://www.irakyat.com.mydan masukkan ‘Username’ dan ‘Password’ anda
Klik ‘Payment’ dan pilih ‘Bill’
Klik ‘From Account’, seterusnya pilih ‘Saving Account’
Kemudian klik ‘Payee Type’ dan klik ‘Non-Registered’.
Kemudian pilih ‘Education Loan’, dan pilih ‘PTPTN’
Masukkan nombor kad pengenalan/ nombor pinjaman di ruangan ‘To Bill Account Number’
Masukkan jumlah bayaran
Sekiranya ingin menjadikan bayaran ini secara berkala, klik ‘Yes’ di ruangan ‘Set this as a repeat payment’ serta isi ruangan ‘Frequency’ dan ‘Number of Payments to be Made’ seterusnya klik ‘Add’
Tandakan ‘√’ pada kotak ‘Education Loan/ PTPTN’. Seterusnya klik ‘Submit’
Pastikan maklumat bayaran adalah betul
Klik ‘Request TAC’ bagi permintaan nombor TAC
‘TAC Number’ akan dihantar ke nombor telefon bimbit yang telah didaftarkan dengan pihak bank.
Masukkan ‘TAC Number’ tersebut dalam ruangan berkenaan dan klik ‘Confirm’
Cetak resit untuk simpanan dan bukti pembayaran

Cara Bayar PTPTN online guna Public Bank
Pemegang akaun Public Bank boleh mengikut langkah-langkah berikut untuk membuat pembayaran melalui akaun bank anda:

Layari laman web Public Bank Berhad https://www.pbebank.com serta masukkan ‘Login ID’ dan ‘Password’ anda
Seterusnya klik ‘Payment’ dan klik ‘Bill Payment’, seterusnya pilih ‘To Other Bill’
Pilih ‘Perbadanan Tabung Pendidikan Tinggi Nasional (PTPTN)’ dan klik ‘Next’
Pilih jenis akaun yang ada di ruangan ‘From Account’ serta masukkan ‘Amount’ (RM), Borrower NRIC Number’, dan ‘Offer Letter Number’. Kemudian klik ‘Accept’
Pastikan maklumat bayaran adalah betul
Klik ‘Request PAC Number’ dan ‘PAC Number’ akan dihantar ke nombor telefon bimbit yang telah didaftarkan dengan pihak bank
Masukkan ‘PAC Number’ tersebut dalam ruangan yang tersedia, kemudian klik ‘Confirm’
Cetak resit untuk simpanan dan bukti pembayaran

Bayar secara JomPay, direct debit dan FPX
Untuk memudahkan peminjam membuat pembayaran balik, anda juga boleh memilih membuat pembayaran melalui kaedah JomPay. Tetapi untuk menggunakan cara ini, anda perlu mempunyai ‘biller code’ dan ‘reference no’. Jadi bagaimana untuk mendapatkan kedua-dua nombor ini?
Pertama sekali, anda perlu layari laman web www.ptptn.gov.my. Kemudian cari ikon ‘JomPay’. Masukkan no i/c anda, nanti sistem akan memaparkan ‘biller code’ dan ‘reference no’ untuk membuat pembayaran PTPTN anda. Apabila sudah memperolehi kedua nombor yang diperlukan, bolehlah anda melayari sistem ‘online banking’ anda.
Jika anda ingin melakukan transaksi pembayaran balik melalui ‘Direct Debit’ berikut adalah caranya. Pertama sekali anda perlu mendaftar permohonan ‘Direct Debit’ di www.ptptn.gov.my/direct_debit.html.
Lakukan pengesahan maklumat akaun bank di ‘PTPTN Online Payment Gateway’. Terima resit pembayaran dan cetak ‘Akuan Penerimaan Permohonan Direct Debit’.
Seandainya anda ingin membuat pembayaran menggunakan FPX, anda perlu layari portal PTPTN, masukkan no i/c dan ‘password’ akaun PTPTN anda. Pilih penyata baki, kemudian ‘scroll’ ke bawah. Masukkan jumlah bayaran yang ingin dibayar dan klik bayar. Pilih membuat pembayaran melalui FPX atau kad kredit. Rujuk senarai bank pilihan jika membayar melalui FPX.
Sebagai contoh, jika anda memilih membuat pembayaran melalui ‘Maybank2u’, masukkan email anda, kemudian ‘login’ akaun ‘Maybank2u dan kemudian sistem akan ke ‘FPX payment’. Teruskan sehingga selesai pembayaran.
Pembayaran melalui e-wallet
Pernah dengar pembayaran melalui ‘eWallet’, seperti Touch’n Go dan Boost? Kedua-dua kaedah pembayaran ini memerlukan anda untuk mempunyai aplikasi bagi menggunakan kemudahan yang ditawarkan.
Bayar PTPTN guna Touch n’ Go
Jika anda sudah memuat turun aplikasi Touch’n Go, langkah pertama adalah pergi ke bahagian ‘Services’ dan pilih ‘Bills’. Langkah seterusnya adalah untuk memilih jenis bayaran pinjaman. Isikan Nombor Pinjaman dan Jumlah Bayaran. Pilih ‘Next’ dan sistem akan meminta anda untuk memasukkan 6 digit PIN yang dihantar melalui nombor telefon bimbit yang berdaftar pada aplikasi ini, tunggu sehingga pembayaran selesai dan transaksi berjaya dilakukan.

Cara Bayar PTPTN guna Boost
Untuk langkah pembayaran melalui aplikasi Boost, langkah pertama adalah anda perlu klik ikon ‘Bills & Payment’ pada bahagian ‘Do More’. Seterusnya pilih ‘Add New Bill Account’. Kemudian pilih jenis pembayaran yang ingin anda lakukan. Dalam kes ini pilih PTPTN. Langkah seterusnya isikan maklumat yang diperlukan. Masukkan 6 digit PIN anda.
Selesai!

Bayar PTPTN melalui pemotongan gaji?
Kebiasaannya kaedah pembayaran ini adalah untuk semua penjawat awam di mana mereka yang menerima pinjaman PTPTN wajib membuat pembayaran balik melalui pemotongan gaji.
Bagi anda yang ingin membuat pembayaran balik pinjaman melalui pemotongan gaji, pihak majikan anda perlu mengemukakan Borang Pendaftaran Majikan (Potongan Gaji PTPTN) yang lengkap kepada Pejabat PTPTN yang berhampiran. Anda sebagai peminjam pula harus menyerahkan Borang Kebenaran Potong Gaji Bagi Bayaran Balik Pembiayaan Pendidikan PTPTN yang lengkap kepada Pejabat PTPTN berhampiran.
Pihak PTPTN pula akan mengemas kini rekod potongan gaji ke dalam sistem dan akan mengemukakan rekod potongan gaji baharu kepada majikan pada setiap akhir bulan (sekiranya ada).
Peringkat seterusnya, majikan akan melakukan potongan gaji serta mengemukakan data dan bayaran potongan gaji kepada PTPTN sebelum 15 hari bulan pada bulan berikutnya. Akhir sekali, pihak PTPTN akan mengemas kini penyata pinjaman.
Anda juga boleh membuat permohonan pembayaran melalui pemotongan gaji secara dalam online di https://www.ptptn.gov.my/potonggajionline/.

Cara Bayar PTPTN guna KWSP
Bagi yang tidak tahu, anda juga boleh melunaskan bayaran hutang belajar melalui potongan KWSP.
Melalui pemotongan KWSP ini boleh dilakukan dengan  akaun peminjam sendiri atau akaun ibu bapa peminjam pinjaman, melalui pengeluaran Akuan II KWSP. Ia sama ada pengeluaran sebahagian atau  keseluruhan daripada Akaun II KWSP ini untuk membuat bayaran balik pinjaman PTPTN.
Untuk permohonan ini, anda perlu mempunyai i-Akaun KWSP. untuk pendaftaran i-Akun ini, anda perlu dapatkan Kod Pengaktifan i-Akaun (6 digit) melalui Pusat Panggilan KWSP di 03-89226000, kiosk KWSP atau kaunter KWSP.
Bayar melalui KWSP suami
Jika anda terfikir untuk menggunakan akaun KWSP pasangan, sama ada suami atau isteri anda, amat malang sekali, kemudahan itu tidak disediakan.
Selepas membuat pembayaran, pastinya anda ingin menyemak pembayaran yang telah dibuat bukan? Jadi untuk semak baki penyata pinjaman, layari laman web www.ptptn.gov.my.
Kemudian cari dan klik pada ikon ‘Semakan Penyata Pinjaman’.
Masukkan no i/c anda di dalam ruangan yang disediakan. Anda perlu ‘login’ akaun PTPTN anda. Atau cara yang mudah layari link berikut https://www.ptptn.gov.my/gateway/login.jsp.
Mesti ada antara kita yang terfikir, kalau gagal dalam pengajian, maka pinjaman tersebut tidka perlu dibayar, bukan?
Itu sama sekali tidak benar. Ini kerana bagi peminjam yang gagal dalam pengajian, mereka atau anda tetap perlu menjelaskan jumlah pinjaman yang diterima sahaja, termasuklah sebarang kos yang terlibat. Jangan culas untuk membayar pula.

Akhir kata
Apabila ada individu meminjam duit kita, pastinya kita ingin mereka membayar kembali kepada kita, bukan?
Maka sama juga dalam situasi ini, pandai pinjam, pandailah bayar kembali. Jangan kata tak perlu bayar PTPTN. Hutang tetap hutang.
Ingatlah pada generasi yang akan datang yang turut memerlukan bantuan bagi melanjutkan pelajaran. Jangan pula tunggu sehingga habis hutang baru mahu menabung.
Kalau sudah stabil dan mempunyai karier yang bagus sekarang ini, jemput baca cara simpan duit agar gaji tidak cepat habis.
Rujukan penuh tentang pembayaran PTPTN dengan perbankan Internet ada di sini.
Sebelum itu, jika anda salah seorang warga Selangor, ada satu pinjaman boleh ubah yang dinamakan Peduli Siswa. Cubalah, mana tahu berjaya.
Semoga bermanfaat!


Home / e-Government

Ujian Kemasukan SBP 2021 (UKSBP), Sekolah Berasrama Penuh

Artikel ini ialah tentang Ujian Kemasukan SBP (UKSBP) untuk Tingkata 1 sahaja. Kami tidak masukkan panduan untuk Tingkatan 4.
Jika anda sudah tahu serba sedikit tentang UKSBP ini, sila dapatkan contoh soalan Ujian Kemasukan SBP agar dapat sedikit idea bagaimana bentuk soalan-soala itu.
Seperkara lagi, keputusan ujian UKSBP ini tidak akan ada dalam SAPS Ibubapa online. Jika ada rezeki, pelajar terus akan dapat panggilan ke SBP, tanpa mengetahui keputusan UKSBP.
Langkau perkongsian ini untuk terus dapatkan maklumat tentang permohonan PKSK dan juga semakan PKSK bagi tahun 2020 yang akan dijalankan seara online.
Untuk B40 sahaja?
Tahun sebelum ini, kami dengar, ada ramai pelajar yang dapat 6A tidak dapat peluang masuk ke SBP kerana tergolong dalam golongan M40 dan T20. Sedangkan pelajar yang cuma mendapat 2A dan 3A dari golongan B40 dengan mudah dapat masuk ke SBP.
Ramai berpendapat macam tidak relevan pula UKSBP.
Jadi, walaupun kemasukan ke SBP 2019 pada tahun peperiksaan UPSR 2018 berpihak kepada golongan B40, tidak salah orang yang di kalangan pertengahan iaitu M40 dan T20 yang tidaklah miskin sangat dan tidaklah kaya sangat untuk mencuba.
Buatlah sehabis baik.
Rezeki Allah yang tentukan.
Apa itu Ujian Kemasukan SBP?
Ujian Kemasukan SBP untuk Sekolah Berasrama Penuh (UKSBP), adalah satu ujian saringan yang meliputi banyak komponen dan kesesuaian murid untuk belajar di SBP dan dilaksanakan kepada murid yang membuat permohonan secara dalam talian sebagai salah satu syarat kemasukan ke SBP.
Dengan kata lain, UKSBP ialah satu ujian saringan utama untuk menguji tahap calon yang berminat memasuki sistem sekolah berasrama penuh secara atas talian. UKSBP mula diperkenal untuk kemasukan ke SBP pada 2017.
Sebanyak 50 soalan pelbagai pilihan (objektif) akan dikemukakan dan setiap calon akan mendapat set soalan yang berbeza secara rawak.
Kenapa perlu sampai perlu ambil ujian?
Kami tidak tahu.
Kami rasa, ia mungkin kerana terlalu banyak permohonan. Maka pihak kementerian mahu buat tapisan dan saringan awal.

Permohonan Ujian Kemasukan SBP
Untuk memohon, sila klik pautan ini: https://sst1.moe.gov.my/spat1_mohon/ujian_uksbp/semak_uksbp.cfm
Melalui pautan yang diberi di atas, anda juga boleh semak pusat UKSBP di seluruh Malaysia.

Apakah kelayakan minimum?
Semua murid yang membuat permohonan dalam talian kemasukan ke SBP layak untuk menduduki UKSBP. Walau bagaimanapun, mengambil peperiksaan bukan bermakna boleh masuk SBP. Murid yang berjaya dalam Ujian Kemasukan SBP cuma mempunyai peluang yang lebih cerah. Apa-apa pun, ia bergantung kepada keputusan UPSR juga.
Secara ringkasnya, semua calon yang mengisi permohonan memasuki SBP ke Tingkata adalah layak menduduki UKSBP.

Tarikh ujian
Bagi tahun 2019 tarikh ujian UKSBP Tingkatan 1 adalah pada 14 – 17 Oktober 2019.
Manakala tarikh Ujian Kemasukan Sekolah Berasrama Penuh untuk Tingkatan 4 pula adalah pada 21 – 24 Oktober 2019.

Lokasi ujian
Ujian Kemasukan SBP akan dijalankan di 155 pusat di seluruh negara. UKSP dijalankan di pusat-pusat ujian yang telah dipilih di seluruh negara iaitu Sekolah Kebangsaan dan Sekolah Menengah.
Semua SBP juga akan menjadi pusat ujian.
Tarikh adalah seperti yang dinyatakan di atas.
Walau bagaimanapun, jika ada perubahan, tarikh yang lain akan dimaklumkan melalui sekolah.
Ibu-bapa juga boleh mendapatkan maklumat dari Jabatan Pendidikan Negeri masing-masing.

Keadaan ujian
Untuk menduduki UKSBP, peralatan dan talian internet akan disediakan di pusat-pusat ujian. 50 soalan objektif pelbagai disiplin perlu di jawab dalam masa 1 jam 30 minit.
Perdaftaran boleh dilakukan 30 minit sebelum ujian. Sila bawa Slip Menduduki yang boleh dicetak dari laman web sst1 dan kad pengenalan sebagai pengesahan. Ibu bapa dan pengiring adalah di larang untuk naik ke bilik ujian bersama anak-anak.

Berapa lama?
Seperti yang diberitahu di atas, jangkamasa ujian adalah 1 jam 30 minit; iaitu 90 minit. Murid akan menjawab 50 soalan objektif yang meliputi 5 kategori berbeza dalam masa yang ditetapkan.

Tentatif jadual UKSBP
Berikut ialah tentatif jadual ujian pada hari yang ditetapkan.

Berapa sesi?
UKSBP akan dijalankan dalam 3 sesi setiap hari di pusat ujian.
Bilangan murid untuk setiap sesi sudah ditentukan oleh pihak BPSBPSK dan Pentadbir Pusat Ujian.

Carta alir UKSBP
Berikut ialah carta alir bagi ujian pada hari yang ditetapkan.

Kalau berada di luar kawasan?
Jika murid berada di luar kawasan ketika tarikh UKSBP berlangsung, berikut adalah penerangannya:
-Dalam negara
Murid boleh menduduki UKSBP di pusat yang berdekatan jika berada di dalam negara. Murid hanya perlu membawa bersama slip menduduki peperiksaan yang telah dicetak.
-Luar negara
Murid diberi peluang untuk ambil ujian dalam mana-mana sesi sepanjang ujian berlangsung. Jika masih di luar negara pada tarikh tersebut, murid berkemungkinan akan dipertimbangkan untuk kemasukan ke SBP bagi ambilan berikutnya.

Mahu masuk SBP, tapi tak ambil peperiksaan Ujian Kemasukan SBP
Murid yang tidak mengambil/tidak menduduki UKSBP berkemungkinan akan dipertimbangkan untuk kemasukan ke SBP bagi ambilan berikutnya.
Walau bagaimanapun keutamaan akan diberikan kepada murid yang telah menduduki UKSBP terlebih dahulu.

Contoh soalan Ujian Kemasukan SBP
Soalan-soalan yang akan diuji dalam UKSBP bertujuan untuk melihat keupayaan pelajar untuk menyesuaikan diri dengan gaya hidup di asrama. Bukan sekadar itu, pelajar akan diberikan soalan tentang pengetahuan am.
Ini adalah contoh soalan pada tahun 2017.
Jadi, untuk tahun-tahun mendatang seperti 2018, 2019, 2020 dan seterusnya, ambil soalan ini dah ubah dalam konteks yang lebih kurang sama.

Nama nama pengasas Facebook?
Siapakah nama bapa pembangunan Malaysia?
Antara berikut manakah kuih tradisional Sarawak?
Jika kamu makan malam bersama keluarga kamu, apa kamu akan buat?
Jika kamu dibuli di asrama, apa perlu kamu buat?
Apakah tasik buatan manusia?
Ladang apakah yang tidak diusahakan di Malaysia?
Model Preve itu, Proton atau Perodua?
Siapakah orang pertama yang mencipta kereta?
Bilakah tahun penubuhan Malaysia?
Ziyad atlet sukan apa?
Apakah suku kaum terbesar di Sabah?
Siapakah pemain squash wanita no 1 dunia?
Apakah unit mengukur kekuatan gempa bumi?
Apakah sinonim untuk perkataan amalan?
Apakah perkara yang perlu dilakukan sebelum mengulangkaji?
Berapakah wilayah yang ada di Malaysia?
Apakah yg perlu dilakukan apabila jumpa pengemis di jalanan?
Apakah senjata kebesaran diraja?
Anda rosakkan kalkulator kawan, apakah tindakan anda?

Baca lagi contoh soalan Ujian Kemasukan SBP .

Tips untuk Ujian Kemasukan SBP

Untuk soalan-soalan EQ dan SQ, pilihlah jawapan yang paling positif.
Untuk soalan Pengetahuan Am, ambil tahu hal semasa negara, sukan, fakta umum, sejarah negara dan lain-lain lagi
Untuk soalan Matematik, kuasai peratus, operasi bergabung, nisbah

Semakan Ujian Kemasukan SBP
Untuk menyemak keputusan pusat Ujian Kemasukan SBP, ia akan dimaklumkan setelah keputusan UPSR dikeluarkan.
Sila semak laman web www.moe.gov.my dan portal Jabatan Pendidikan Negeri masing-masing.

Akhir kata
Kami ucapkan selamat maju jaya kepada adik-adik yang bakal menduduki peperiksaan UKSBP.
Buat ibu-bapa pula, banyakkan berdoa pada Allah agar dipermudahkan segala urusan anak-anak kita.
Ingatlah, cara mendidik anak tidak sama antara ibu-bapa semua.
Mungkin ada ibu-bapa yang berpelajaran dan terbuka dengan dunia luar, terutamanya di bandar.
Maka akan ada anak-anak yang dijangkakan mudah untuk menjawab soalan ini.
Ada golongan lain, iaitu B40 yang tidak bertuah seperti itu. Mungkin agak sukar bagi mereka.
Apa-apapun, kita doakan agar semua calon yang mengambil peperiksaan UKSBP ini diberikan kejayaan dan peluang untuk memasuki Sekolah Berasrama Penuh suatu hari nanti.
Semoga mereka menjadi orang yang berjaya, dan insan yang berguna untuk agama, bangsa dan negara.
Semoga bermanfaat.


Home / e-Government

Contoh Soalan UKSBP 2021 (Ujian Kemasukan SBP Tingkatan 1)

Sila ambil maklum bahawa contoh soalan UKSBP ini adalah yang lama. UKSBP telah ditukar nama menjadi PKSK. Sila dapatkan contoh soalan PKSK untuk Tingkatan 1 dan 4, dan bukannya UKSBP lagi.
Buat persediaan
Jangan datang ujian tanpa persediaan. Lebih baik dapatkan contoh-contoh soalan ujian kemasukan SBP yang terdahulu.
Sebelum mendapatkan contoh soalan di sini, sila pastikan anda baca panduan tentang Ujian Kemasukan SBP terlebih dahulu.
Mohon izin maklumkan, contoh soalan Ujian Kemasukan SBP ini adalah untuk Tingkatan 1 sahaja.
Seperkara lagi, keputusan ujian UKSBP ini tidak akan ada dalam SAPS Ibu Bapa online. Jika ada rezeki, pelajar terus akan dapat panggilan ke SBP, tanpa mengetahui keputusan UKSBP.
Langkau artikel ini untuk baca berkenaan permohonan PKSK dan juga semakan PKSK bagi tahun 2020 yang akan dijalankan secara online.
Jangkamasa ujian
Jangkamasa soalan UKSBP ini adalah 90 minit. Murid akan menjawab 50 soalan objektif yang meliputi 5 domain dalam masa yang ditetapkan.

Contoh soalan Ujian Kemasukan SBP 2020
Tidak ada siapa yang tahu contoh soalan UKSBP untuk kemasukan tahun 2020.
Namun, apa yang kami boleh kongsi ialah soalan pada tahun-tahun terdahulu.
Ini adalah beberapa contoh soalan pada tahun 2018.
Jadi, untuk tahun-tahun mendatang seperti 2018, 2019, 2020 dan seterusnya, ambil konteks soalan ini dah ubah kepada yang berkaitan.

Antara berikut, yang mana satukah banjaran?
Pilihanraya berapa tahun sekali?
Kalau kawan baik curi barang, apa perlu buat? Beritahu cikgu, tegur atau minta balik?

Contoh soalan UKSBP tahun-tahun sebelum
Soalan-soalan yang akan diuji dalam UKSBP bertujuan untuk melihat keupayaan pelajar untuk menyesuaikan diri dengan gaya hidup di asrama.
Ini adalah contoh soalan UKSBP pada tahun 2017. Jadi, untuk tahun-tahun mendatang seperti 2018, 2019, 2020 dan seterusnya, ambil konteks soalan UKSBP sebebelum ini dah ubah kepada yang berkaitan.

Nama nama pengasas Facebook?
Siapakah nama bapa pembangunan Malaysia?
Antara berikut manakah kuih tradisional Sarawak?
Jika kamu makan malam bersama keluarga kamu, apa kamu akan buat?
Jika kamu dibuli di asrama, apa perlu kamu buat?
Apakah tasik buatan manusia?
Ladang apakah yang tidak diusahakan di Malaysia?
Model Preve itu, Proton atau Perodua?
Siapakah orang pertama yang mencipta kereta?
Bilakah tahun penubuhan Malaysia?
Ziyad atlet sukan apa?
Apakah suku kaum terbesar di Sabah?
Siapakah pemain squash wanita no 1 dunia?
Apakah unit mengukur kekuatan gempa bumi?
Apakah sinonim untuk perkataan amalan?
Apakah perkara yang perlu dilakukan sebelum mengulangkaji?
Berapakah wilayah yang ada di Malaysia?
Apakah yg perlu dilakukan apabila jumpa pengemis di jalanan?
Apakah senjata kebesaran diraja?
Anda rosakkan kalkulator kawan, apakah tindakan anda?
Labu sayong berasal dari negeri mana?
Siapakah penjajah pertama Malaysia?
Siapakah orang yang pertama mencipta lampu?
Genting Highlands terletak di mana?
Apakah tarian terkenal di Johor?
Siapakah yang mencipta bendera Malaysia?
Siapakah orang yang mencipta telefon?
Siapakah yang mencipta kapal terbang?
Kalau rindu ibu bapa apa perlu dibuat?
Kalau kawan bergaduh apa tindakan anda?
Apakah nama ibu negara Malaysia?
Sungai Gombak berhubung dengan sungai apa?
Beryl jenama apa?
Adat pepatih dr negeri mana
Le tour de Langkawi sukan apa?
Kalau tak sesuai tinggal di asrama, nak buat apa?
Anda sudah siapkan 3 muka surat kerja Matematik, tiba-tiba adik umur 8 tahun koyak kan. Apakah tindakan anda?
Kawan-kawan sekeliling tak suka dengar ceramah, apakah tindakan anda?
Kalau tersepak bola dan terkena tingkap, apa perlu dibuat?
Kalau rumah kawan terbakar, nak buat apa?
Kalau bising, ketua kelas dan murid perlu buat apa?
Jika kawan yg dikenali melalui Facebook ajak berjumpa, apakah tindakan anda?
 Siapa nama pemain bola sepak Sepanyol?
Apa gelaran kepada jaguh pecut basikal Negara?
Apa nama tasik yang terkenal di Terengganu?
Muzik dan lagu untuk negeri contoh Dondang Sayang.
Wau dari negeri apa?
Pulau Pangkor terletak di mana?
Bangunan Sultan Abdul Samad terletak di mana?
Kalau bendera jatuh, apa nak buat?

Ini sahaja antara contoh soalan Ujian Kemasukan SBP yang kami ada. Anda boleh Google untuk mendapatkan contoh dari laman web lain.

Kategori soalan UKSBP
Di bawah ini bukan contoh soalan UKSP. Hanya cakupan soalan yang dikemukakan untuk UKSBP Tingkatan 1.
Bagi soalan UKSBP, ada 5 domain yang meliputi:

Kecerdasan emosi (EQ)
Kecerdasan intelek (IQ)
Kecerdasan rohani (SQ)
Kecerdasan insaniah (SSQ)
Pengetahuan am

Setiap disiplin akan mengandugi 10 soalan secara rawak.
Antara soalan di bawah kategori tersebut ialah:

Kecerdasan emosi (EQ)

Pengurusan kendiri
Motivasi dan empati
Kemahiran sosial seperti mempengaruhi, berunding, kepimpinan, pengurusan konflis dan bekerjasama

Kecerdasan intelek (IQ)

Bahasa: Kemahiran berbahasa, perkataan dan aplikasi kritikal
Nombor: Numerik, persepsi dan penyelesaian masalah
Muzik
Kinestatik
Verbal
Visual dan ruang
Naturalis

Kecerdasan rohani (SQ)

Moral dan agama Islam
Nilai baik seperti Siddiq iaitu benar, amanah iaitu dipercayai, tabligh iaitu menyampaikan dan fatonah iaitu cerdas
Ketekalan dalam menerima nilai atau asertif
Etika kerohanian iaitu berkenaan dengan hukum
Ketahanan diri

Kecerdasan insaniah (SSQ)

Kemahiran berkomunikasi
Pemikiran kritis dan kemahiran menyelesaikan masalah
Pembelajaran berterusan dan pengurusan maklumat
Kemahiran kerja berpasukan
Kemahiran keusahawanan dan sukarelawan
Etika dan moral profesional
Kemahiran kepimpinan

Pengetahuan am

Budaya dan adat di Malaysia
Orang terkenal, bangunan terkenal dan lokasi menarik yang terkenal
Pengetahuan geografi
Pengetahuan sukan di Malaysia
Produk Malaysia
Teknologi
Sivik dan kenegaraan

Set soalan UKSBP
Berikut ialah istem pengoperasian UKSBP Tingkatan 1 2019.
Harus diingat bahawa soalan dipilih secara rawak.
Ini bermakna, soalan dengan orang sebelah tidak akan sama. Setiap jawapan akan memberi markah yang berbeza.

Jawapan soalan UKSBP
Seperti perkongsian gambarajah set soalan di atas, jawapan untuk soalan UKSBP yang penting hanyalah pada Pengetahuan Am sahaja. Jika betul, dapat 1 markah. Jika salah, tidak dapat apa-apa markah.
Di bahagian EQ, SQ dan SSQ, jawapan adalah bergantung kepada nilai dan pegangan hidup yang ibu-bapa sendiri ajarkan pada anak. Ini adalah berdasarkan pengalaman mereka sendiri, hidup bersama keluarga.
Jika apa yang diajarkan itu lebih ke arah yang positif, makan positiflah jawapan anak. Ini kerana, jawapan UKSBP bagi EQ, SQ dan SSQ semuanya betul.
Calon hanya perlu jawab yag paling tepat sahaja.
Bagi soalan UKSBP yang diberi, jawapan paling tepat akan mendapat 4 markah. Jawapan yang tepat pula mendapat 3 markah.
Jawapan kurang tepat mendapat 2 markah. Yang paling kurang tepat, akan dapat 1 markah.
Mohon izin maklumkan di sini, kami tidak menyediakan apa-apa jawapan UKSBP. Kecuali Pengetahuan Am yang mungkin anak-anak tidak tahu kesemuanya, jawapan lain itu sudah ada dalam hati anak-anak.

Tips untuk soalan UKSBP
Contoh soalan UKSBP sahaja tidak cukup. Kami sertakan sekali dengan tips untuk menjawab soalan yang diberikan.

Untuk soalan-soalan EQ dan SQ, pilihlah jawapan yang paling positif.
Untuk soalan Pengetahuan Am, ambil tahu hal semasa negara, sukan, fakta umum, sejarah negara dan lain-lain lagi
Untuk soalan Matematik, kuasai peratus, operasi bergabung, nisbah

Semakan UKSBP 2020
Jangan risau, lambat lagi.
Walau bagaimanapun, untuk pengetahuan ibu-bapa semua, jika ingin menyemak keputusan pusat Ujian Kemasukan SBP 2020, ia akan dimaklumkan setelah keputusan UPSR dikeluarkan.
Sila semak laman web www.moe.gov.my dan portal Jabatan Pendidikan Negeri masing-masing.

Akhir kata
Contoh soalan UKSBP sudah ada. Mungkin tidak lengkap, tetapi bolehlah dijadikan sedikit panduan.
Semoga apa yang diinginkan oleh ibu-bapa dan anak-anak dipermudahkan. Bagi yang mahukan anak-anak masuk dalam aliran agama dan hafal Al-Quran, boleh cuba SBP Ulul Albab. Lihat senarai penuh di Wikipedia untuk maklumat lanjut.
Percayalah, anak yang bijak hasil didikan ibu bapa semua, pasti akan boleh menyesuaikan diri dan diharapkan dapat menjawab soalan UKSBP dengan baik. Itu pun dengan berkat doa ibu bapa semua. Soalan UKSBP dan masuk asrama penuh, bukanlah segala-galanya.
Selamat berjaya.
Semoga bermanfaat.


Home / e-Government

Bayar Saman JPJ Online (Cara Check di www.jpj.gov.my & MYEG)

Berdegup kencang jantung bila terasa ada kamera AES yang menangkap gambar kenderaan kita di jalan raya. Terus rasa tak senang hati dan mahu cari cara check saman JPJ. Dalam hati, tak lekang berdoa agar tiada rekod saman dalam JPJ online. Dan mulalah fikir, kalau kena, macam mana cara nak bayar saman JPJ nanti?
Apa tidaknya, pasti pening kepala bila kena saman kan?. Duit yang ada pun, lebih baik guna untuk perkara-perkara yang lain.
Jika anda tergolong antara orang-orang yang bimbang kena keluar duit untuk bayar saman JPJ, apa kata kita buat semakan terlebih dahulu. Mana tahu ada diskaun?
Jika ada saman polis trafik, baca juga cara bayar saman PDRM online.
Cara check saman JPJ
#1 Guna portal JPJ & AES (Rasmi)
Menggunakan nombor kad pengenalan sahaja

Pergi ke laman web rasmi JPJ di sini: https://www.jpj.gov.my/web/main-site/semakan-saman
Di bahagian perkhidmatan, pilih Semakan Saman JPJ & AES
Di bahagian pilihan carian, terdapat 2 kategori:

 ID Sahaja

Pilih ruang Kategori ID
Masukkan No ID
Masukkan Kod Sekuriti.
Tekan butang Semak

Menggunakan nombor kad pengenalan dan nombor plat kenderaan

Pergi ke laman web rasmi JPJ di sini: https://www.jpj.gov.my/web/main-site/semakan-saman
Di bahagian perkhidmatan, pilih Semakan Saman JPJ & AES
Di bahagian pilihan carian, terdapat 2 kategori:

ID & No. Kenderaan
Pilih kategori ID.
Masukkan No. ID
Masukkan nombor pendaftaran kenderaan di ruang Vehicle Registration No.
Masukkan Kod Sekuriti.
Tekan butang Semak

#2 Guna portal MYEG
Selain guna portal JPJ online, guna MYEG adalah lebih mudah.
Ini kerana kita boleh buat semakan untuk saman JPJ dan saman polis sekaligus. Semuanya ada dalam satu tempat.

Pergi ke laman web MYEG di https://myeg.com.my
Sila daftar terlebih dahulu
Jika sudah mendaftar, hanya perlu login menggunakan username & password
Jika terlupa password, klik terlupa kata laluan
Pergi ke menu e-Services dan pilih JPJ. Anda juga boleh semak saman PDRM dan AES.
Masukkan nombor kad pengenalan dan pilih kategori
Selepas itu, klik Submit dan akan keluar paparan samada anda ada saman atau tidak

#3 Melalui portal RILEK
Selain MYEG, anda juga boleh check saman online menggunakan RILEK.

Pergi ke laman web RILEK di https://rilek.com.my
Sila daftar terlebih dahulu
Jika sudah mendaftar, hanya perlu login menggunakan username & password
Jika terlupa password, klik terlupa kata laluan
Pergi ke menu “Search By” dan pilih untuk semakan saman JPJ
Masukkan butiran yang diminta dan klik Semak
Untuk makluman, anda juga boleh buat semakan saman polis melalui RILEK

#4 Cara semak saman JPJ guna SMS
Jika sukar untuk guna Internet, boleh sahaja semakan saman guna SMS. Lebih pantas dan laju, cuma ada sedikit kos.
Semak saman JPJ SMS (guna nombor IC)

Taipkan JPJ Saman <jarak> No Kad Pengenalan
Hantarkan ke 15888

Contoh (bukan yang sebenar): POLIS SAMAN 920101142533

Semak saman JPJ SMS (guna nombor kenderaan)

Taipkan JPJ Saman <jarak> No plat kenderaan
Hantarkan ke 15888

Contoh (bukan yang sebenar): POLIS SAMAN WWW8888
Kenderaan itu termasuklah kereta, motor, lori dan lain-lain. Bermakna semua kenderaan yang berdaftar dengan JPJ.

Cara bayar saman JPJ
Sebelum itu, bagi yang ingin membayar melalui JPJ, anda perlu tahu bahawa saman yang dikeluarkan oleh pihak JPJ terbahagi kepada dua:

Saman Yang BOLEH Dikompaun

Boleh dibayar dalam tempoh yang ditetapkan dalam saman tersebut.

Saman Yang TIDAK BOLEH Dikompaun

Perlu diselesaikan di MAHKAMAH yang ditetapkan dalam notis saman.

#1 Di mana boleh bayar saman JPJ?
Saman tersebut boleh dibayar:

Mana-mana Pejabat JPJ Negeri, Cawangan dan Pejabat Kecil JPJ.
Melalui perkhidmatan MYEG E-Services. Boleh login MYEG di sini.

Cara membayar saman di JPJ

Hadir ke Pejabat JPJ yang berkenaan untuk menuntut kenderaan dengan membawa:
Bayaran boleh dibuat dengan mengemukakan Salinan saman JPJ (P) 22dengan jumlah bayaran.
Bagi saman Notis PG1, Laporan PG2 hendaklah disertakan Bersama saman JPJ (P) 22 dan jumlah bayaran.
Bayaran boleh dilakukan secara tunai.
Bayaran melalui Wang Pos/Bank Draf boleh dilakukan setelah kadar kompaun diketahui.
Bayaran melalui E-Services juga boleh dilakukan.

NOTIS:

TIADA RAYUAN untuk mengurangkan kadar kompoun.
Kadar kompaun TELAH DITETAPKAN di dalam system JPJ.

Bagi saman yang boleh dikompaun dan tidak melibatkan notis PG1, bayaran boleh dilakukan melalui laman web:

https://www.eservices.com.my
https://www.rilek.com.my
https://www.myeg.com.my

Akhir kata
Sebagai kesimpulannya, janganlah terlalu risaukan tentang saman JPJ. Dengan portal JPJ online, anda boleh semak samada kena saman atau tidak.
Tambahan lagi, jika kena saman sekalipun, ada banyak cara untuk membayar saman kerana kita mempunyai kaedah tradisional dan moden.
Oleh itu, jika anda ada tunggakan saman, cepat-cepatlah bayar supaya kenderaan anda disita. Bagi yang ingin menyelamatkan dompet, ikutlah peraturan jalan raya bagi mengelakkan duit anda ‘terbang’.
Diharapkan agar perkongsian cara bayar saman JPJ ini akan memudahkan lagi urusan anda. Jangan lupa semak saman polis jika ada.
Semoga bermanfaat.


Home / e-Government

SAPS Guru (Login, Isi Markah Ujian & Buat Ulasan Murid Online)

Jika anda seorang cikgu dan mahu isi markah pelajar, jemput baca cara login SAPS guru terlebih dahulu. Perlu diingatkan bahawa cara login guru tidak sama dengan SAPS menggunakan IC murid.
Klik untuk langkau artikel ini untuk mengetahui lebih lanjut tentang SAPSNKRA.
Sedikit mengenai SAPS untuk ibu bapa
Sistem Analisis Peperiksaan Sekolah atau SAPS diperkenalkan oleh Kementerian Pendidikan Malaysia. Seiring dengan perkembangan teknologi masa kini, sistem ini dibangunkan bagi mengumpul, menyimpan serta menganalisis data peperiksaan dalaman setiap sekolah di seluruh Malaysia.
Melalui SAPS, ibu bapa kini boleh membuat semakan keputusan peperiksaan terkini anak-anak, sama ada pelajar sekolah rendah mahupun yang menengah secara atas talian (online).
Antara objektif sistem ini adalah untuk mengurangkan masalah permintaan data peperiksaan sekolah. Selain itu, SAPS juga boleh dijadikan penunjuk aras kepada pihak yang berkenaan melalui analisis TOV (Take Of Value), ETR (Expected Target Result) dan AR (Actual Result).
Sedikit mengenai SAPS untuk guru
Selain daripada ibu bapa, perkhidmatan SAPS ini juga sudah semestinya disediakan untuk guru.
Misalnya anda sebagai guru, bagaimanakah anda ingin log masuk ke sistem ini? Beberapa langkah perlu dibuat sebelum itu:

Guru data Hal Ehwal Murid (HEM) ataupun Penolong Kanan Hal Ehwal Murid (PKHEM) perlu mendaftar anda ke dalam Aplikasi Pangkalan Data Murid (APDM). Apabila pendaftaran nama anda berjaya, anda akan mempunyai ID serta kata laluan.
Anda sebagai guru perlu mengemas kini data murid-murid anda dalam APDM.
Setiausaha Peperiksaan akan import data murid-murid anda ke SAPS menggunakan butang Import Data Murid. Hanya data asas akan diambil seperti nombor kad pengenalan, nombor surat beranak, nama, jantina, kaum, agama, kelas dan butiran Guru Kelas daripada APDM.

Cara login SAPS guru
Untuk memboleh guru Login ke SAPS, lihat maklumat seperti di bawah.
Link untuk login SAPS guru: https://sapsnkra.moe.gov.my
Sebagai maklumat tambahan, untuk log masuk ke SAPS guru, ada dua acara iaitu anda log masuk sendiri, ataupun dengan bantuan Setiausaha Peperiksaan (SUP):

1) Login sendiri SAPS guru online

Pada laman https://sapsnkra.moe.gov.my/, tekan link Daftar ID Guru.
Pada laman seterusnya, masukkan nombor kad pengenalan, ID anda, kata laluan serta pengesahan kata laluan anda.
Anda berjaya akses masuk ke SAPS.

2) Login SAPS guru dengan bantuan SUP

SUP perlu menekan butang Guru. Kemudian, sub menu akan keluar. Pilih Tambah Guru.
Kemudian, masukkan nombor kad pengenalan, nama penuh guru mata pelajaran serta jantina guru tersebut.
Kemudian, klik Simpan.

Cara daftar mata pelajaran dalam SAPS NKRA
Untuk guru mata pelajaran MATA PELAJARAN mendaftar mata pelajaran:

Gunakan kemudahan MENU GURU MP-DAFTAR MP untuk mendaftar mata pelajaran yang anda mengajar.
Tekan butang MENU GURU MP, kemudian tekan butang Daftar MP.
Pada laman seterusnya, pilih tingkatan atau darjah untuk subjek itu, kemudian pada kotak untuk KELAS, pilih kelas untuk mata pelajaran tersebut.
Pada kotak untuk Mata Pelajaran/Kod Lembaga, masukkan mata pelajaran berserta kod.
Kemudian, pada kotak untuk Bil Murid Ambil, masukkan jumlah murid yang mengambil mata pelajaran tersebut.
Kemudian, tekan butang Hantar.

Cara isi markah ujian dalam SAPS online
Untuk guru MATA PELAJARAN mengisi markah ujian atau peperiksaan murid:

Tekan butang MENU GURU MP.
Kemudian, sub menu akan keluar. Tekan butang Markah Peperiksaan.
Pilih mata pelajaran yang diajar.
Pada laman seterusnya, isikan markah ujian atau peperiksaan untuk setiap murid. Kemudian, klik butang Simpan Rekod.

Ulasan guru kelas dalam SAPS
Selain itu, guru kelas juga perlu memberi ulasan kepada murid mengenai prestasinya berdasarkan markah ujian/peperiksaan. Ulasan ini adalah penting bagi meningkatkan motivasi murid.
Dalam ulasan tersebut, guru seeloknya memberikan kata-kata semangat dalam bentuk pujian serta mendorong mereka meningkatkan prestasi untuk hasil yang lebih baik pada masa akan datang.
Ini adalah panduan untuk guru KELAS memasukkan ulasan ujian/peperiksaan dalam slip keputusan pelajar dalam SAPS:

Pada MENU GURU KELAS, klik Analisis Peperiksaan.
Akan keluar sub-menu. Klik Slip Keputusan.
Akan terpapar jadual yang mengandungi nama murid berserta data lain. Untuk setiap pelajar, klik ikon padaULASAN.
Di laman seterusnya, untuk bahagian Kedatangan, masukkan jumlah kehadiran bagi setiap pelajar untuk tempoh setahun.
Kemudian, di bahagian Ulasan, masukkan ulasan untuk pelajar tersebut.
Kemudian, klik butang Hantar.

Akhir kata
Kewujudan SAPS guru secara mudahnya dapat membantu ibu bapa untuk memantau dengan lebih mudah prestasi anak-anak mereka di sekolah.
Simpanan rekod peperiksaan pelajar secara sistematik dengan SAPS ini dapat membantu sekolah untuk membuat penilaian secara menyeluruh tentang pelajar dari segi mengesan kelemahan pelajar serta cara untuk meningkatkan prestasi pelajar.
Sebagai seorang guru, bertabahlah untuk guna sistem seperti EPSA, eOperasi, PAJSK, HRMIS, APDM, SPLKPM, ePangkat atau yang guna SSO KPM dan lain-lain lagi. Semoga ini adalah jihad untuk memandaikan bangsa.
Semoga bermanfaat.


Home / e-Government

Contoh Surat Permohonan Biasiswa (JPA & MARA)

aBukan semua orang mampu. Anda yang sedang membaca ini, tentu sekali berharap agar dipermudahkan urusan untuk mendapatkan bantuan. Izinkan kami untuk berkongsi contoh surat rasmi permohonan biasiswa yang boleh digunakan oleh anda.
Berikut contoh surat rasmi permohonan bantuan yang boleh digunakan, atas pelbagai alasan. Boleh juga digunakan untuk permohonan biasiswa JPA, MARA dan lain-lain.
Izinkan kami berkongsi.
Contoh surat permohonan biasiswa
Contoh #1: Biasiswa JPA
Rujuk contoh surat permohonan biasiswa JPA seperti di bawah. Sila buat semakan sendiri untuk alamat JPA yang sahih.
<Nama Anda>
<Alamat>
PENGARAH
JABATAN PERKHIDMATAN AWAM
BAHAGIAN PEMBANGUNAN MODAL INSAN
Aras 3-6, Blok C1, Kompleks C
Pusat Pentadbiran Kerajaan Persekutuan
62510 WILAYAH PERKESUKUTAN PUTRAJAYA
MALAYSIA                                                                                <Tarikh>
Tuan / Puan,
<PER: PERMOHONAN BIASISWA JABATAN PERKHIDMATAN AWAM (JPA)
Dengan hormatnya, perkara di atas dirujuk. Saya <Nama Anda> pelajar <Nama Institusi> berhajat ingin mendapatkan biasiswa daripada pihak Jabatan Perkhidmatan Awam (JPA) untuk melanjutkan pelajaran saya di peringkat <Nyatakan Peringkat>.

Untuk makluman Tuan, saya merupakan seorang pelajar lepasan <Nyatakan Tahap Pendidikan> di <Nama Universiti / Institusi> yang bakal melanjutkan pelajaran dalam jurusan <Nama Jurusan> di <Nama Universiti / Institusi Baru>.

Sukacitanya diharapkan agar pihak Dato’ / Tuan / Puan dapat mempertimbangkan permohonan ini. Hal ini kerana, biasiswa ini adalah bagi menampung yuran dan perbelanjaan sepanjang 3 tahun tempoh pembelajaran.
Dengan surat permohonan biasiswa ini, saya sertakan beberapa dokumen penting tentang diri saya dan beberapa salinan lampiran keputusan saya di <Nama Universiti / Institusi> untuk rujukan pihak Dato’ / Tuan / Puan.
Besar harapan saya jika pihak Dato’ / Tuan / Puan sudi bercakap dengan lebih lanjut tentang perkara ini. Saya, <Nama Anda> boleh dihubungi di talian <Nombor Telefon> dan e-mel <Alamat E-mel Anda>.

Yang Benar,
……………………………………………
<Nama Anda>
<Nombor Telefon>

Contoh #2: Biasiswa MARA
Rujuk contoh surat permohonan biasiswa MARA seperti di bawah. Sila buat semakan sendiri untuk alamat MARA yang sahih.

<Nama Anda>
<Alamat>
PENGARAH
JABATAN PENGANJURAN PELAJARAN
IBU PEJABAT MARA
21, JALAN RAJA LAUT
50609 KUALA LUMPUR
MALAYSIA                                                                                <Tarikh>
Tuan / Puan,

<PER: PERMOHONAN BIASISWA MAJLIS AMANAH RAKYAT (MARA)
Dengan hormatnya, perkara di atas dirujuk. Saya <Nama Anda> pelajar <Nama Institusi> berhajat ingin mendapatkan biasiswa daripada pihak Majlis Amanah Rakyat (MARA) untuk melanjutkan pelajaran saya di peringkat <Nyatakan Peringkat>.

Untuk makluman Tuan, saya merupakan seorang pelajar lepasan <Nyatakan Tahap Pendidikan> di <Nama Universiti / Institusi> yang bakal melanjutkan pelajaran dalam jurusan <Nama Jurusan> di <Nama Universiti / Institusi Baru>.

Sukacitnya diharapkan agar pihak Dato’ / Tuan / Puan dapat mempertimbangkan permohonan ini. Hal ini kerana, biasiswa ini adalah bagi menampung yuran dan perbelanjaan sepanjang 3 tahun tempoh pembelajaran.
Dengan surat permohonan biasiswa ini, saya sertakan beberapa dokumen penting tentang diri saya dan beberapa salinan lampiran keputusan saya di <Nama Universiti / Institusi> untuk rujukan pihak Dato’ / Tuan / Puan.
Besar harapan saya jika pihak Dato’ / Tuan / Puan sudi bercakap dengan lebih lanjut tentang perkara ini. Saya, <Nama Anda> boleh dihubungi di talian <Nombor Telefon> dan e-mel <Alamat E-mel Anda>.

Yang Benar,
……………………………………………
<Nama Anda>
<Nombor Telefon>

Akhir kata
Pertama sekali, betulkan niat. Jika niat kita mahu sambung belajar kerana Allah, pasti dipermudahkan.
Untuk lebih berkesan, anda boleh sertakan sekali surat sokongan permohonan biasiswa. Biasanya, orang yang menyokong ialah orang yang mempunyai jawatan di JPA atau MARA.
Sertakan juga resume, walaupun itu cuma resume selepas SPM.
Diharapkan dengan adanya perkongsian contoh surat permohonan biasiswa ini, anda akan dapat bantuan seperti yang diinginkan.
Semoga bantuan pendidikan yang sangat-sangat diperlukan itu berpihak pada anda. Yang penting, cuba. Banyak-banyakkan berdoa.
Semoga bermanfaat.